- Ես կարծում եմ, որ արդեն կոտրել եմ այդ կարծրատիպը. առաջին իսկ օրից հայտարարած` իմ բաց և թափանցիկ աշխատանքը շարունակվելու է: Մեր բոլոր խորհրդակցությունները բառացիորեն լուսաբանվում են` տողի և բառի ճշտությամբ: Եթե նկատել եք` ես ունեմ հրաշալի մամուլի քարտուղար` Ռուզաննա Խաչատրյանը, ով կրթված, ճանաչված, փորձառու անհատ է: Անձ, ով շատ հաճախ ընդդիմադիր է իմ կարծիքներին, և ես ուրախ եմ դրա համար: Նույնը կասեմ նաև խորհրդականների, տեղակալների մասին: Նրանք այնպիսի մարդիկ են, ովքեր սեփական կարծիքներ ունեն և շատ պատրաստված են: Եվ մենք հաճախ ունենում ենք ընդդիմախոսություններ` այս կամ այն նախագծի վերաբերյալ, ինչի արդյունքում բացահայտում ենք ճշմարտությունը: Բացի այդ, չմոռանանք, որ լինելով լրատվադաշտի մարդ` ես ունեմ հարյուրավոր ընկերներ, ովքեր ինձ առաջարկներ, հուշումներ են անում անձամբ կամ սոցցանցերով: Շփումները շատ են: Ես իմ կյանքի ոճը չեմ ցանկանում փոխել: